Այս կինը կամ աղջիկը հետաքրքիր մոտեցում է ցուցաբերել հարցին, նա ենթադրում է, որ 29 կենդանու մահը չի տարբերվում բծավոր կենդանուն ճիճվաթափ անելուց: Ոնց որ քրեակատարողականի պետին հարցնես կալանավայրերում եւ բանտերում հիվանդությամբ պայմանավորված մահերը թաքցնելու մասին, ինքը հակադարձի՝ ամեն թոքախտավորի մասին ես պիտի հաշիվ տա՞մ: Այո, պետք է հաշիվ տալ: Եթե Երեւանում տուբերկուլոզի օջախ կա, պետք է տեղեկացնես: Որովհետեւ դա վտանգավոր հիվանդություն է: Բժիշկները հաստատում են, որ վարակը տարածվում է նաեւ աէրոգեն՝ օդային ճանապարհով, ուստի պետք է զգույշ լինել: Եթե դա չհրապարակելու հիվանդություն է, ինչու՞ է վարակի տարածման վտանգի մասին զգուշացնում առողջապահության նախարարությունը: